Kári Stefánsson, forstjóri Íslenskrar erfðagreiningar, segir að herða verði sóttvarnirnar hér. þetta gefa tilefni til breytinga á sóttvörnum hér. Skima verði alla sem koma til landsins tvisvar, jafnvel þó þeir hafi sýkst áður eða verið bólusettir.
Nú erum við með gott dæmi um mann sem hafði sýkst, myndað mótefni. Fór til útlanda, kom til baka og reyndist hafa sýkst á nýjan leik með mjög miklu magni af veiru og smitaði fólk í kringum sig. Svona dæmi hlýtur að hafa áhrif á sóttvarnaaðgerðir. Ég held til dæmis að það væri ekki óskynsamlegt að skima alla þá sem koma inn í landið hvort svo sem þeir hafi verið bólusettir eða sýkst áður og setja þá í einhverja sóttkví og skima þá svo á nýjan leik.
Eru mörg dæmi þessa alþjóðlega að menn smitist, myndi mótefni og smitist svo aftur? Það eru mjög mörg dæmi þess að menn hafi verið bólusettir, myndað mótefni og smitast engu að síður. Gögnin sem lyfjafyrirtæki hafa aflað segja okkur að í besta falli veitir bólusetning 90 vörn sem þýðir það að 10 prósent þeirra sem hafa verið bólusettir geta sýkst.
Það er lang líklegast að sá sem smitaðist hafi fengið veiruna í sig utan landsteinanna. Kári segir harla ólíklegt, en ekki útilokað, að það hafi verið hér á landi. Þá sé þetta afbrigði svipað og önnur sem hingað hafi ratað.
Það er engin ástæða til þess að ætla að veira með þessar stökkbreytingar hagi sér öðruvísi heldur en breska afbrigðið almennt, það er ekkert sem bendir til þess.